nibzard/narodne-novine-full-text-markdown huggingface dataset:
## Odluka o davanju suglasnosti na prijenos koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka i riba na području posebnog rezervata Malostonskog zaljeva i Malog mora

### NN 36/2009 (23.3.2009.), Odluka o davanju suglasnosti na prijenos koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka i riba na području posebnog rezervata Malostonskog zaljeva i Malog mora

36 23.03.2009 Odluka o davanju suglasnosti na prijenos koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka i riba na području posebnog rezervata Malostonskog zaljeva i Malog mora

VLADA REPUBLIKE HRVATSKE

802

Na temelju članka 35. Zakona o pomorskom dobru i morskim lukama (»Narodne novine«, br. 158/2003, 100/2004 i 141/2006), te članka 5. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006 i 63/2008), Vlada Republike Hrvatske je na sjednici održanoj 18. ožujka 2009. godine donijela

ODLUKU

O DAVANJU SUGLASNOSTI NA PRIJENOS KONCESIJE NA POMORSKOM DOBRU U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA I RIBA NA PODRUČJU POSEBNOG REZERVATA MALOSTONSKOG ZALJEVA I MALOG MORA

I.

Vlada Republike Hrvatske daje suglasnost na prijenos koncesije na pomorskom dobru u svrhu gospodarskog korištenja radi obavljanja djelatnosti uzgoja školjaka i riba na području posebnog rezervata Malostonskog zaljeva i Malog mora, a koje su dodijeljene Odlukom o davanju koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka i riba na području posebnog rezervata Malostonskog zaljeva i Malog mora (»Narodne novine«, broj 31/2007), a kako slijedi:

|  |  |  |
| --- | --- | --- |
| Redni broj | Dosadašnji ovlaštenik koncesije | Novi ovlaštenik koncesije |
| 322 | Slobodan Kunica | Neda Kunica |
| 333 | Slobodan Kunica | Neda Kunica |
| 428 | Ante Čagalj | Ante Butigan |

II.

Ovlaštenici koncesije iz točke I. ove Odluke stječu pravo gospodarskog korištenja pomorskog dobra u svrhu uzgoja školjaka, te stječu sva prava i preuzimaju sve obveze kako je određeno Odlukom o davanju koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka i riba na području posebnog rezervata Malostonskog zaljeva i Malog mora.

III.

Na temelju ove Odluke ovlašćuje se ministar mora, prometa i infrastrukture da potpiše ugovor o prijenosu koncesije u roku od 30 dana od dna donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/05-01/02

Urbroj: 5030116-09-5

Zagreb, 18. ožujka 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 36/2009-802
## Odluka o davanju suglasnosti na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka i riba

### NN 36/2009 (23.3.2009.), Odluka o davanju suglasnosti na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka i riba

36 23.03.2009 Odluka o davanju suglasnosti na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka i riba

VLADA REPUBLIKE HRVATSKE

803

Na temelju članka 35. Zakona o pomorskom dobru i morskim lukama (»Narodne novine«, br. 158/2003, 100/2004 i 141/2006), te članka 5. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006 i 63/2008), Vlada Republike Hrvatske je na sjednici održanoj 18. ožujka 2009. godine donijela

ODLUKU

O DAVANJU SUGLASNOSTI NA PRIJENOS KONCESIJE POMORSKOG DOBRA U SVRHU GOSPODARSKOG KORIŠTENJA RADI OBAVLJANJA DJELATNOSTI UZGOJA ŠKOLJAKA I RIBA

I.

Vlada Republike Hrvatske daje suglasnost na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka u Malostonskom zaljevu, koje su dodijeljene Odlukom o koncesiji pomorskog dobra u svrhu gospodarskog korištenja radi obavljanja djelatnosti uzgoja školjaka i riba (»Narodne novine«, broj 66/2005), a kako slijedi:

|  |  |  |
| --- | --- | --- |
| Redni broj | Dosadašnji ovlaštenik koncesije | Novi ovlaštenik  koncesije |
| 30 | Slobodan Kunica | Neda Kunica |

II.

Ovlaštenik koncesije iz točke I. ove Odluke stječe pravo gospodarskog korištenja pomorskog dobra u svrhu uzgoja školjaka, te stječe sva prava i preuzima sve obveze kako je određeno Odlukom o koncesiji pomorskog dobra u svrhu gospodarskog korištenja radi obavljanja djelatnosti uzgoja školjaka i riba.

III.

Na temelju ove Odluke ovlašćuje se ministar mora, prometa i infrastrukture, da potpiše ugovor o prijenosu koncesije u roku od 30 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/05-01/02

Urbroj: 5030116-09-7

Zagreb, 18. ožujka 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 36/2009-803
## Odluka o davanju suglasnosti na prijenos koncesije pomorskog dobra u svrhu izgradnje i gospodarskog korištenja cestovno-nautičke benzinske stanice Blatine

### NN 36/2009 (23.3.2009.), Odluka o davanju suglasnosti na prijenos koncesije pomorskog dobra u svrhu izgradnje i gospodarskog korištenja cestovno-nautičke benzinske stanice Blatine

36 23.03.2009 Odluka o davanju suglasnosti na prijenos koncesije pomorskog dobra u svrhu izgradnje i gospodarskog korištenja cestovno-nautičke benzinske stanice Blatine

VLADA REPUBLIKE HRVATSKE

804

Na temelju članka 32. Zakona o pomorskom dobru i morskim lukama (»Narodne novine«, br. 158/2003, 100/2004 i 141/2006), Vlada Republike Hrvatske je na sjednici održanoj 18. ožujka 2009. godine donijela

ODLUKU

O DAVANJU SUGLASNOSTI NA PRIJENOS KONCESIJE POMORSKOG DOBRA U SVRHU IZGRADNJE I GOSPODARSKOG KORIŠTENJA CESTOVNO-NAUTIČKE BENZINSKE STANICE BLATINE

I.

Vlada Republike Hrvatske daje suglasnost na prijenos koncesije pomorskog dobra cestovno-nautičke benzinske stanice Blatine s društva Maris d.o.o. na novog ovlaštenika koncesije društvo Tifon d.o.o. (u daljnjem tekstu: Ovlaštenik koncesije), a iz razloga prestanka društva Maris d.o.o. kao pravne osobe.

II.

Ovlaštenik koncesije stječe sva prava i preuzima sve obveze kako je određeno Odlukom o koncesiji pomorskog dobra u svrhu izgradnje i gospodarskog korištenja cestovno-nautičke benzinske stanice Blatine (»Narodne novine«, broj 69/2000) i Ugovorom o koncesiji pomorskog dobra u svrhu izgradnje i gospodarskog korištenja cestovno-nautičke benzinske stanice Blatine, od 1. kolovoza 2000. godine.

III.

Ovlašćuje se ministar mora, prometa i infrastrukture da potpiše Ugovor o prijenosu koncesije u roku od 30 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/98-02/10

Urbroj: 5030116-09-1

Zagreb, 18. ožujka 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 36/2009-804
## Odluka o izmjeni Odluke o osnivanju povjerenstva Vlade Republike Hrvatske za osobe s invaliditetom

### NN 36/2009 (23.3.2009.), Odluka o izmjeni Odluke o osnivanju povjerenstva Vlade Republike Hrvatske za osobe s invaliditetom

36 23.03.2009 Odluka o izmjeni Odluke o osnivanju povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

805

Na temelju članka 23. stavaka 1. i 3. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 18. ožujka 2009. godine donijela

ODLUKU

O IZMJENI ODLUKE O OSNIVANJU POVJERENSTVA VLADE REPUBLIKE HRVATSKE ZA OSOBE S INVALIDITETOM

I.

U Odluci o osnivanju Povjerenstva Vlade Republike Hrvatske za osobe s invaliditetom (»Narodne novine«, br. 102/2000, 6/2001, 167/2003, 23/2004, 14/2008 i 15/2009), u točki III. podtočka 4. mijenja se i glasi:

»4. prati provedbu Nacionalne strategije izjednačavanja mogućnosti za osobe s invaliditetom od 2007. do 2015. godine, te predlaže učinkovito izvršavanje planiranih mjera i aktivnosti;«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/09-02/06

Urbroj: 5030104-09-3

Zagreb, 18. ožujka 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 36/2009-805
## Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Marijanci

### NN 36/2009 (23.3.2009.), Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Marijanci

36 23.03.2009 Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Marijanci

VLADA REPUBLIKE HRVATSKE

806

Na temelju članka 45. stavka 4. Zakona o poljoprivrednom zemljištu (»Narodne novine«, br. 66/2001, 87/2002, 48/2005 i 90/2005), a u vezi s člankom 99. Zakona o poljoprivrednom zemljištu (»Narodne novine«, broj 152/2008), Vlada Republike Hrvatske je na sjednici održanoj 18. ožujka 2009. godine donijela

ODLUKU

O PRESTANKU VAŽENJA ODLUKE O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE MARIJANCI

I.

Danom stupanja na snagu ove Odluke prestaje važiti Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Marijanci (»Narodne novine«, broj 106/2008).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/08-03/21

Urbroj: 5030116-09-1

Zagreb, 18. ožujka 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 36/2009-806
## Odluka kojom se mr. sc. Aleksandar Heina opoziva s dužnosti izvanrednog i opunomoćenog veleposlanika Republike Hrvatske u Kraljevini Danskoj i Republici Island sa sjedištem u Kopenhagenu

### NN 37/2009 (25.3.2009.), Odluka kojom se mr. sc. Aleksandar Heina opoziva s dužnosti izvanrednog i opunomoćenog veleposlanika Republike Hrvatske u Kraljevini Danskoj i Republici Island sa sjedištem u Kopenhagenu

37 25.03.2009 Odluka kojom se mr. sc. Aleksandar Heina opoziva s dužnosti izvanrednog i opunomoćenog veleposlanika Republike Hrvatske u Kraljevini Danskoj i Republici Island sa sjedištem u Kopenhagenu

PREDSJEDNIK REPUBLIKE HRVATSKE

808

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske, klasa: T-018-07/09-02/05, urbroj: 50304/2-09-05 od 5. ožujka 2009., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

mr. sc. Aleksandar Heina opoziva se s dužnosti izvanrednog i opunomoćenog veleposlanika Republike Hrvatske u Kraljevini Danskoj, sa sjedištem u Kopenhagenu, i dužnosti izvanrednog i opunomoćenog veleposlanika Republike Hrvatske u Republici Island, sa sjedištem u Kopenhagenu.

Ova Odluka stupa na snagu danom donošenja.

Klasa: 018-07/09-02/08

Urbroj: 71-05-03/1-09-4

Zagreb, 18. ožujka 2009.

Predsjednik
Republike Hrvatske
Stjepan Mesić, v. r.

Odluka, NN 37/2009-808
## Pravilnik o izmjenama i dopunama Pravilnika o načinu vođenja Registra godišnjih financijskih izvještaja, te načinu primanja i postupku provjere potpunosti i točnosti godišnjih financijskih izvještaja i godišnjeg izvješća

### NN 37/2009 (25.3.2009.), Pravilnik o izmjenama i dopunama Pravilnika o načinu vođenja Registra godišnjih financijskih izvještaja, te načinu primanja i postupku provjere potpunosti i točnosti godišnjih financijskih izvještaja i godišnjeg izvješća

MINISTARSTVO FINANCIJA

810

Na temelju članka 23. stavka 14. Zakona o računovodstvu (»Narodne novine«, broj 109/07), ministar financija donosi

PRAVILNIK

O IZMJENAMA I DOPUNAMA PRAVILNIKA O NAČINU VOĐENJA REGISTRA GODIŠNJIH FINANCIJSKIH IZVJEŠTAJA, TE NAČINU PRIMANJA I POSTUPKU PROVJERE POTPUNOSTI I TOČNOSTI GODIŠNJIH FINANCIJSKIH IZVJEŠTAJA I GODIŠNJEG IZVJEŠĆA

Članak 1.

U Pravilniku o načinu vođenja Registra godišnjih financijskih izvještaja, te načinu primanja i postupku provjere potpunosti i točnosti godišnjih financijskih izvještaja i godišnjeg izvješća (»Narodne novine«, broj 39/08) u članku 3. stavku 3., dodaje se točka 7. koja glasi:

»7. godišnji financijski izvještaj izrađen prema odredbama Međunarodnih standarda financijskog izvještavanja (dalje: MSFI) (bilanca, račun dobiti i gubitka, izvještaj o novčanom tijeku, izvještaj o promjenama kapitala i bilješke).«.

Članak 2.

U članku 9. iza stavka 2. dodaju se stavci 3. i 4. koji glase:

»(3) Poduzetnik obveznik primjene MSFI-a može za potrebe javne objave dostaviti godišnji financijski izvještaj iz članka 3. stavka 3. točke 7. ovoga Pravilnika, uz koji je dužan dostaviti i godišnji financijski izvještaj iz članka 3. stavka 2. ovoga Pravilnika. U tom slučaju, godišnji financijski izvještaj iz članka 3. stavka 3. točke 7. ovoga Pravilnika prilaže se uz izvješće revizora i njegov je sastavni dio.

(4) Poduzetnici koji koriste mogućnost iz stavka 3. ovoga članka predaju uz godišnje financijske izvještaje iz članka 3. stavka 2. ovoga Pravilnika bilješke samo za razlike odnosno za usklađenja s bilješkama iz članka 3. stavka 3. točke 7. ovoga Pravilnika.«.

Dosadašnji stavci 3. i 4. postaju stavci 5. i 6.

U stavku 5. iza broja: »1.« dodaju se riječi: »i 3.«.

Članak 3.

U članku 12. broj: »9.« zamjenjuje se brojem: »11.«.

Članak 4.

U članku 19. iza stavka 1. dodaju se stavci 2. i 3. koji glase:

»(2) Za poduzetnike u slučaju iz članka 9. stavka 3. ovoga Pravilnika javno se objavljuju i godišnji financijski izvještaji iz članka 3. stavka 3. točke 7. ovoga Pravilnika.

(3) Javna objava bilance te računa dobiti i gubitka srednjih i velikih poduzetnika obavlja se na način da se javno objavljuju pozicije na kojima su iskazani podaci.«.

Dosadašnji stavak 2. postaje stavak 4.

Članak 5.

Ovaj Pravilnik primjenjuje se na godišnje financijske izvještaje za 2008. godinu i nadalje.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/09-01/50

Urbroj: 513-11/09-1

Zagreb, 9. ožujka 2009.

Ministar financija
Ivan Šuker, v. r.

Pravilnik, NN 37/2009-810
## Pravilnik o izmjenama Pravilnika o općim uvjetima za obavljanje poštanskih usluga

### NN 37/2009 (25.3.2009.), Pravilnik o izmjenama Pravilnika o općim uvjetima za obavljanje poštanskih usluga

MINISTARSTVO MORA, PROMETA I INFRASTRUKTURE

812

Na temelju članka 7. stavka 2. i 3. Zakona o pošti (»Narodne novine«, broj 172/03., 15/04., 92/05. i 63/08.) ministar mora, prometa i infrastrukture, uz suglasnost ministra nadležnog za pravosuđe i državnog tajnika nadležnog za upravu, donosi

PRAVILNIK

O IZMJENAMA PRAVILNIKA O OPĆIM UVJETIMA ZA OBAVLJANJE POŠTANSKIH USLUGA

Članak 1.

U Pravilniku o općim uvjetima za obavljanje poštanskih usluga (»Narodne novine«, broj 151/04., 122/05., 25/08. i 142/08.) naslov Glave VI. mijenja se i glasi: »VI. POSEBNE ODREDBE O SUDSKIM PISMENIMA TE PISMENIMA PO UPRAVNOM I POREZNOM POSTUPKU KADA SE URUČUJU PUTEM DAVATELJA POŠTANSKIH USLUGA«.

Članak 2.

Naslov iznad članka 60. i članak 60. mijenjaju se i glase:

»Pismena

Članak 60.

(1) Sudska pismena te pismena po upravnom i poreznom postupku (u daljnjem tekstu: pismena) su pošiljke koje u posebnim omotnicama šalju sudovi, nadležna državna tijela i pravne osobe s javnim ovlastima, te druge osobe ovlaštene na temelju posebnih zakona.

(2) Sastavni dio pismena je dostavnica (povratnica) koja je iste veličine i boje kao i omotnica, s tim da je uz rub omotnice perforirana.

(3) Pismena se predaju kao preporučene pošiljke s dostavnicom (povratnicom).

(4) Pismena na adresnoj strani, osim adrese primatelja, prema članku 40. ovoga Pravilnika moraju sadržavati i naziv posebnog postupka na koji se odnosi pismeno: parnični postupak, prekršajni postupak, kazneni postupak, upravni postupak ili porezni postupak.

(5) Davatelj poštanskih usluga obvezan je pošiljatelju izdati potvrdu o primitku pismena na način propisan odredbama ovoga Pravilnika.«

Članak 3.

Naslov iznad članka 61. i članak 61. mijenjaju se i glase:

»Prijam i uručenje pismena

Članak 61.

Na prijam i uručenje pismena primjenjuju se odredbe posebnih zakona kojima su uređeni parnični, prekršajni, kazneni, upravni i porezni postupak.«

Članak 4.

Naslovi iznad članaka i članci 62., 63., 64. i 65. brišu se.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/08-02/67

Urbroj: 530-10-09-5

Zagreb, 13. ožujka 2009.

Ministar
Božidar Kalmeta, dipl. ing., v. r.

Pravilnik, NN 37/2009-812
## Pravilnik o izmjenama Pravilnika o uvjetima i načinu izdavanja odobrenja za letenje inozemnih zrakoplova u hrvatskom zračnom prostoru

### NN 37/2009 (25.3.2009.), Pravilnik o izmjenama Pravilnika o uvjetima i načinu izdavanja odobrenja za letenje inozemnih zrakoplova u hrvatskom zračnom prostoru

37 25.03.2009 Pravilnik o izmjenama Pravilnika o uvjetima i načinu izdavanja odobrenja za letenje inozemnih zrakoplova u hrvatskom zračnom prostoru

MINISTARSTVO MORA, PROMETA  I INFRASTRUKTURE

813

Na temelju članka 164. Zakona o zračnom prometu (»Narodne novine«, broj 132/98, 178/04 i 46/07), ministar mora, prometa i infrastrukture uz suglasnost ministra nadležnog za vanjske poslove i ministra nadležnog za poslove obrane donosi

PRAVILNIK

O IZMJENAMA PRAVILNIKA O UVJETIMA I NAČINU IZDAVANJA ODOBRENJA ZA LETENJE INOZEMNIH ZRAKOPLOVA U HRVATSKOM ZRAČNOM PROSTORU

Članak 1.

(1) U Pravilniku o uvjetima i načinu izdavanja odobrenja za letenje inozemnih zrakoplova u hrvatskom zračnom prostoru (»Narodne novine«, broj 22/04 i 96/07), u članku 6. točke 1. i 2. brišu se.

(2) Dosadašnje točke 3. do 8. postaju točke 1. do 6.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/09-03/17

Urbroj: 530-09-09-5

Zagreb, 10. ožujka 2009.

Ministar
mora, prometa i infrastrukture
Božidar Kalmeta, v. r.

Pravilnik, NN 37/2009-813
## Pravilnik o izmjenama i dopunama Pravilnika o upisu u upisnike dobavljača, laboratorija i uzorkivača poljoprivrednog sjemena i sadnog materijala

### NN 37/2009 (25.3.2009.), Pravilnik o izmjenama i dopunama Pravilnika o upisu u upisnike dobavljača, laboratorija i uzorkivača poljoprivrednog sjemena i sadnog materijala

MINISTARSTVO POLJOPRIVREDE, RIBARSTVA I RURALNOG RAZVOJA

814

Na temelju članka 7. stavka 5. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 140/05, 35/08) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O UPISU U UPISNIKE DOBAVLJAČA, LABORATORIJA I UZORKIVAČA POLJOPRIVREDNOG SJEMENA I SADNOG MATERIJALA

Članak 1.

U Pravilniku o upisu u upisnike dobavljača, laboratorija i uzorkivača poljoprivrednog sjemena i sadnog materijala (»Narodne novine« broj 29/08 i 21/09) u članku 4. podstavak 1. točka a) podtočka 1. mijenja se i glasi:

»– je u radnom odnosu kod dobavljača na neodređeno vrijeme;«

Podstavak 2. točka a) podtočka 1. mijenja se i glasi:

»– je u radnom odnosu kod dobavljača ili obavlja obveze stručne osobe na temelju ugovora o djelu s dobavljačem;«

Podstavak 3. točka a) podtočka 1. mijenja se i glasi:

»– je u radnom odnosu kod dobavljača na neodređeno vrijeme;«

Članak 2.

U članku 5. podstavak 1. točka a) podtočka 1. mijenja se i glasi:

»– je u radnom odnosu kod dobavljača na neodređeno vrijeme;«

Podstavak 2. točka a) podtočke 1. i 2. mijenjaju se i glase:

»– je u radnom odnosu kod dobavljača ili obavlja obveze stručne osobe na temelju ugovora o djelu s dobavljačem;

– je inženjer ili diplomirani inženjer agronomije/poljoprivrede odnosno prvostupnik agronomije/poljoprivrede ili magistar agronomske/poljoprivredne struke ili poljoprivredni tehničar sa završenim IV. stupnjem obrazovanja poljoprivredne struke, a u slučaju proizvodnje poljoprivrednog reprodukcijskog materija ukrasnog bilja i poljoprivrednog sadnog materijala povrća za stručnu osobu prihvatit će se nadzornik iz članka 12. stavka 2. Pravilnika o stavljanju na tržište poljoprivrednog reprodukcijskog materijala ukrasnog bilja (»Narodne novine« broj 129/07), odnosno članka 11. stavka 2. Pravilnika o stavljanju na tržište poljoprivrednog sadnog materijala povrća (»Narodne novine« broj 126/07).«

Članak 3.

U članku 9. stavku 3. točka 1. mijenja se i glasi:

»1. potpisani Zahtjev dobavljača na Obrascu 1, Obrascu 2, Obrascu 10 i potpisanu Izjavu dobavljača na Obrascu 9 ovoga Pravilnika;«

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: NP 011-02/09-01/18

Urbroj: 525-02-1-0004/09-3

Zagreb, 17. ožujka 2009.

Ministar
mr. sc. Božidar Pankretić, v. r.

Pravilnik, NN 37/2009-814
## Pravilnik o izmjenama i dopunama Pravilnika o sustavu nadzora i praćenja ribarskih plovila

### NN 37/2009 (25.3.2009.), Pravilnik o izmjenama i dopunama Pravilnika o sustavu nadzora i praćenja ribarskih plovila

37 25.03.2009 Pravilnik o izmjenama i dopunama Pravilnika o sustavu nadzora i praćenja ribarskih plovila

MINISTARSTVO POLJOPRIVREDE, RIBARSTVA I RURALNOG RAZVOJA

815

Na temelju članka 49. stavka 1. točke 9. Zakona o morskom ribarstvu (»Narodne novine« br. 74/94, 57/96, 46/97 – pročišćeni tekst i 48/05) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O SUSTAVU NADZORA I PRAĆENJA RIBARSKIH PLOVILA

Članak 1.

U Pravilniku o sustavu nadzora i praćenja ribarskih plovila (»Narodne novine«, broj 62/2006, 135/06 i 133/07) u članku 4. stavak 3. mijenja se i glasi:

»(3) Plovila koja sudjeluju kao ispomoć u ribolovu tunja, uzgoju tunja ili tegljači kaveza s tunama, moraju imati instaliran uređaj za praćenje od 15. travnja 2009. godine.«

Iza stavka 3. dodaje se stavak 4. koji glasi:

»(4) Plovila iz stavaka 1. do 3. ovoga članka ne smiju obavljati ribolov i poslove vezane uz ribolov, uzgoj i prijevoz tunja ukoliko nemaju instaliran uređaj za praćenje nakon isteka rokova određenih ovim člankom.«

Članak 2.

U članku 5. dodaje se stavak 5. koji glasi:

»(5) Iznimno od stavka 2. ovog članka. ukoliko je ovlaštenik povlastice, odnosno zapovjednik ribarskog plovila radi tehničkih razloga (remont, kvar, nesreća i sl.) prisiljen prekinuti izvor napajanja uređaja, dužan je o tome odmah obavijestiti Ministarstvo telefaksom ili e-mailom.«

Članak 3.

Članak 8. mijenja se i glasi:

»(1) Troškove nabave uređaja s karticom za prenošenje podataka, njegovo instaliranje i održavanje u jamstvenom roku, te troškove prijenosa podataka snosi Ministarstvo.

(2) Troškove instaliranja, popravaka i održavanja izvan jamstvenog roka te štetu koja nije pokrivena jamstvenim uvjetima snosi vlasnik plovila.

(3) Nakon instaliranja, sklopit će se ugovor o iznajmljivanju uređaja između Ministarstva i vlasnika plovila.«

Članak 4.

Ovaj Pravilnik stupa na snagu danom objave u »Narodnim novinama«.

Klasa: NP 011-02/09-01/54

Urbroj: 525-08-1-0327/09-1

Zagreb, 17. ožujka 2009.

Ministar
mr. sc. Božidar Pankretić, v. r.

Pravilnik, NN 37/2009-815
## Podaci o minimalnim novčanim iznosima potrebnim za mjesečno uzdržavanje djeteta

### NN 37/2009 (25.3.2009.), Podaci o minimalnim novčanim iznosima potrebnim za mjesečno uzdržavanje djeteta

MINISTARSTVO ZDRAVSTVA I SOCIJALNE SKRBI

816

Na temelju članka 232. stavka 4. Obiteljskog zakona (»Narodne novine«, br. 116/03, 17/04, 136/04 i 107/07) Ministarstvo zdravstva i socijalne skrbi objavljuje

PODATKE

O MINIMALNIM NOVČANIM IZNOSIMA POTREBNIM ZA MJESEČNO UZDRŽAVANJE DJETETA

Sukladno odredbama Obiteljskog zakona minimalni novčani iznos koji je dužan platiti roditelj koji ne živi s djetetom iznosi:

– za dijete do 6 godina 919,70 kuna,

– za dijete od 7 do 12 godina 1.082,00 kuna,

– za dijete od 13 do 18 godina 1.190,20 kuna.

Klasa: 552-07/09-01/21

Urbroj: 534-07-09-2

Zagreb, 13. ožujka 2009.

Ministar
mr. Darko Milinović, dr. med., v. r.

Ostalo, NN 37/2009-816
## Odluka o imenovanju sutkinje Trgovačkog suda u Šibeniku

### NN 37/2009 (25.3.2009.), Odluka o imenovanju sutkinje Trgovačkog suda u Šibeniku

DRŽAVNO SUDBENO VIJEĆE

817

Na temelju čl. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 52. sjednici, održanoj 26. veljače 2009. godine, donijelo

ODLUKU

O IMENOVANJU SUTKINJE

Za sutkinju Trgovačkog suda u Šibeniku se imenuje: TEREZIJA GORETA, sutkinja Općinskog suda u Šibeniku. Imenovana sutkinja će stupiti na dužnost 1. svibnja 2009. godine.

Ova će se odluka objaviti u »Narodnim novinama«.

Broj: IS-18/08

Zagreb, 26. veljače 2009.

Predsjednik
Ivan Mikšić, v. r.

Odluka, NN 37/2009-817
## Odluka o imenovanju sutkinje Županijskog suda u Šibeniku

### NN 37/2009 (25.3.2009.), Odluka o imenovanju sutkinje Županijskog suda u Šibeniku

37 25.03.2009 Odluka o imenovanju sutkinje Županijskog suda u Šibeniku

DRŽAVNO SUDBENO VIJEĆE

818

Na temelju čl. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 52. sjednici, održanoj 26. veljače 2009. godine, donijelo

ODLUKU

O IMENOVANJU SUTKINJE

Za sutkinju Županijskog suda u Šibeniku se imenuje: NIVES NIKOLAC, sutkinja Općinskog suda u Šibeniku. Imenovana sutkinja će stupiti na dužnost 1. svibnja 2009. godine.

Ova će se odluka objaviti u »Narodnim novinama«.

Broj: IS-25/08

Zagreb, 26. veljače 2009.

Predsjednik
Ivan Mikšić, v. r.

Odluka, NN 37/2009-818
## Odluka o imenovanju suca Prekršajnog suda u Senju

### NN 37/2009 (25.3.2009.), Odluka o imenovanju suca Prekršajnog suda u Senju

37 25.03.2009 Odluka o imenovanju suca Prekršajnog suda u Senju

DRŽAVNO SUDBENO VIJEĆE

819

Na temelju čl. 123. st. I. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 52. sjednici, održanoj 26. veljače 2009. godine, donijelo

ODLUKU

O IMENOVANJU SUCA

Za suca Prekršajnog suda u Senju se imenuje: VLADO PLEŠE, sudski savjetnik u Prekršajnom sudu u Glini. Imenovani sudac će stupiti na dužnost 1. svibnja 2009. godine.

Broj: IS-23/08

Zagreb, 26. veljače 2009.

Predsjednik
Ivan Mikšić, v. r.

Odluka, NN 37/2009-819
## Odluka o imenovanju sudaca Županijskog suda u Rijeci

### NN 37/2009 (25.3.2009.), Odluka o imenovanju sudaca Županijskog suda u Rijeci

37 25.03.2009 Odluka o imenovanju sudaca Županijskog suda u Rijeci

DRŽAVNO SUDBENO VIJEĆE

820

Na temelju čl. 123. st. 1. Ustava Republike Hrvatske (»Narodne novine« 41/01 pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 52. sjednici, održanoj 26. veljače 2009. godine, donijelo

ODLUKU

O IMENOVANJU SUDACA

Za suce Županijskog suda u Rijeci se imenuju:

JESENKA KOVAČIĆ, sutkinja Općinskog suda u Opatiji,

ALEN PERHAT, sudac Općinskog suda u Crikvenici, i

KSENIJA DIMEC, sutkinja Općinskog suda u Rijeci.

Imenovani suci će stupiti na dužnost 1. svibnja 2009. godine.

Ova će se odluka objaviti u »Narodnim novinama«.

Broj: IS-24/08

Zagreb, 26. veljače 2009.

Predsjednik
Ivan Mikšić, v. r.

Odluka, NN 37/2009-820
## Odluka o imenovanju sudaca Visokog prekršajnog suda Republike Hrvatske na sudačku dužnost trajno

### NN 37/2009 (25.3.2009.), Odluka o imenovanju sudaca Visokog prekršajnog suda Republike Hrvatske na sudačku dužnost trajno

37 25.03.2009 Odluka o imenovanju sudaca Visokog prekršajnog suda Republike Hrvatske na sudačku dužnost trajno

DRŽAVNO SUDBENO VIJEĆE

821

Državno sudbeno vijeće, u postupku trajnog imenovanja na sudačku dužnost sudaca Visokog prekršajnog suda RH Mladena Genca i Renate Popović, na sjednici održanoj 26. veljače 2009. godine, na temelju čl. 16. st. 5. Zakona o Državnom sudbenom vijeću (dalje: ZDSV) donijelo je

ODLUKU

Suci Visokog prekršajnog suda RH Mladen Genc i Renata Popović se imenuju na sudačku dužnost trajno.

Broj: IS-11/03-2

Zagreb, 26. veljače 2009.

Predsjednik
Ivan Mikšić, v. r.

Odluka, NN 37/2009-821
## Rješenje kojim se Saši Novakoviću izdaje odobrenje za rad investicijskog savjetnika, na neodređeno vrijeme

### NN 37/2009 (25.3.2009.), Rješenje kojim se Saši Novakoviću izdaje odobrenje za rad investicijskog savjetnika, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

822

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 25. Zakona o tržištu kapitala (»Narodne novine« br. 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Saše Novakovića, Čakovec, Travnik 4, za izdavanje odobrenja za rad investicijskog savjetnika, na sjednici održanoj 19. ožujka 2009. godine donijela je

RJEŠENJE

1. Saši Novakoviću, Čakovec, Travnik 4, rođenom 3. prosinca 1973. godine, izdaje se odobrenje za rad investicijskog savjetnika, na neodređeno vrijeme.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 161.

3. Izreka ovog rješenja objavit će se u »Narodnim novinama«.

Klasa: UP/I-451-04/09-08/01

Urbroj: 326-111/09-5

Zagreb, 19. ožujka 2009.

Član Uprave
Ivo Šulenta, v. r.

Rješenje, NN 37/2009-822
## Rješenje kojim se društvu Ergo Austria International AG, Republika Austrija daje odobrenje za stjecanje kvalificiranog udjela od preko 50% u glasačkim pravima i temeljnom kapitalu društva Victoria osiguranje d.d., Zagreb

### NN 37/2009 (25.3.2009.), Rješenje kojim se društvu Ergo Austria International AG, Republika Austrija daje odobrenje za stjecanje kvalificiranog udjela od preko 50% u glasačkim pravima i temeljnom kapitalu društva Victoria osiguranje d.d., Zagreb

37 25.03.2009 Rješenje kojim se društvu Ergo Austria International AG, Republika Austrija daje odobrenje za stjecanje kvalificiranog udjela od preko 50% u glasačkim pravima i temeljnom kapitalu društva Victoria osiguranje d.d., Zagreb

HRVATSKA AGENCIJA ZA NADZOR FINANCIJSKIH USLUGA

823

Na temelju odredbi članka 15. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 21. stavak 1. i članka 22. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, na zahtjev društva Ergo Austria International AG, Kölblgasse, 8-10, 1030 Wien, Republika Austrija za izdavanje odobrenja za stjecanje kvalificiranog udjela u društvu Victoria osiguranje d.d. Zagreb, Radnička cesta 80/16 koje zastupaju po punomoći odvjetnici Dramir Kramarić iz Zagreba, Bužanova 4, i Vladimir Penezić iz Zagreba, Radnička cesta 80/13, na sjednici održanoj 19. ožujka 2009. godine donijela je

RJEŠENJE

I. Društvu Ergo Austria International AG, Kölblgasse, 8-10, 1030 Wien, Republika Austrija, daje se odobrenje za stjecanje kvalificiranog udjela od preko 50% u glasačkim pravima i temeljnom kapitalu društva Victoria osiguranje d.d. Zagreb, Radnička cesta 80/16, MBS 080682187.

II. Izreka ovog rješenja objavit će se u »Narodnim novinama«.

Klasa: UP/I-453-02/09-31/3

Urbroj: 326-112-09-4

Zagreb, 19. ožujak 2009.

Član Uprave
Ivo Šulenta, v. r.

Rješenje, NN 37/2009-823
## Rješenje kojim se Kristini Ukmar osnivaču obrta Prospera obrt za zastupanje u osiguranju, Osijek, daje dozvola za obavljanje poslova zastupanja u osiguranju

### NN 37/2009 (25.3.2009.), Rješenje kojim se Kristini Ukmar osnivaču obrta Prospera obrt za zastupanje u osiguranju, Osijek, daje dozvola za obavljanje poslova zastupanja u osiguranju

37 25.03.2009 Rješenje kojim se Kristini Ukmar osnivaču obrta Prospera obrt za zastupanje u osiguranju, Osijek, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

824

Na temelju odredbi članka 15. stavka 1. točke 4. alineje 3. i članka 8. stavka 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te odredbi članka 250. stavka 2, članka 252. stavak 2. i članka 260. stavak 1. točka 1, u svezi odredbe članka 236. stavak 4. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu Kristine Ukmar iz Osijeka, Josipa Huttlera 13, osnivača obrta Prospera obrt za zastupanje u osiguranju, Osijek, Josipa Huttlera 13, za izdavanje dozvole za obavljanje poslova zastupanja u osiguranju, na sjednici održanoj 19. ožujka 2009. donijela je

RJEŠENJE

I. Kristini Ukmar iz Osijeka, Josipa Huttlera 13, osnivaču obrta Prospera obrt za zastupanje u osiguranju, Osijek, Josipa Huttlera 13, daje se dozvola za obavljanje poslova zastupanja u osiguranju.

II. Kristina Ukmar iz Osijeka, Josipa Huttlera 13, osnivač obrta Prospera obrt za zastupanje u osiguranju, Osijek, Josipa Huttlera 13, dužna je poslove zastupanja u osiguranju obavljati kao isključivu djelatnost.

III. Kristina Ukmar iz Osijeka, Josipa Huttlera 13, osnivač obrta Prospera obrt za zastupanje u osiguranju, Osijek, Josipa Huttlera 13, dužna je u roku od tri dana od dana upisa u obrtni registar, dostaviti Hrvatskoj agenciji za nadzor financijskih usluga izvadak iz obrtnog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/19

Urbroj: 326-112-09-2

Zagreb, 19. ožujka 2009.

Član Uprave
Ivo Šulenta, v. r.

Rješenje, NN 37/2009-824
## Rješenje kojim se Sanji Žižak vlasnici obrta "Žižak" agencija za zastupanje u osiguranju, Zagreb, daje dozvola za obavljanje djelatnosti zastupanja u osiguranju

### NN 37/2009 (25.3.2009.), Rješenje kojim se Sanji Žižak vlasnici obrta "Žižak" agencija za zastupanje u osiguranju, Zagreb, daje dozvola za obavljanje djelatnosti zastupanja u osiguranju

37 25.03.2009 Rješenje kojim se Sanji Žižak vlasnici obrta "Žižak" agencija za zastupanje u osiguranju, Zagreb, daje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

825

Na temelju odredbi članka 15. stavak 1. točka 4. alineje 3, i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 251. stavak 2. i stavak 10, članka 252. i članka 260. stavak 1. u svezi članka 236. stavak 4. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu Sanje Žižak iz Zagreba, Skorušička 21, vlasnice obrta »Žižak« agencija za zastupanje u osiguranju, Zagreb, Kraljevićeva 13, za izdavanje dozvole za obavljanje djelatnosti zastupanja u osiguranju na stanici za tehnički pregled vozila H-122 CVH STP »Centar auto Varaždin« Varaždin, Optujska 163a, i stanici za tehnički pregled vozila H-027, CVH STP »Centar«, Čakovec, Zagrebačka 95, na sjednici održanoj 19. ožujka 2009. donijela je

RJEŠENJE

I. Sanji Žižak iz Zagreba, Skorušička 21, vlasnici obrta »Žižak« agencija za zastupanje u osiguranju, Zagreb, Kraljevićeva 13, daje se dozvola za obavljanje djelatnosti zastupanja u osiguranju na stanicama za tehnički pregled vozila:

– H-122 CVH STP »Centar auto Varaždin« u Varaždinu, Optujska 163a.

– H-027 CVH STP »Centar« u Čakovcu, Zagrebačka 95.

II. Dozvola za obavljanje djelatnosti zastupanja u osiguranju iz točke I. ovog rješenja odnosi se isključivo za vrste osiguranja:

– osiguranje od nezgode,

– osiguranje od odgovornosti za upotrebu motornih vozila.

III. Sanja Žižak iz Zagreba, Skorušička 21, vlasnica obrta »Žižak« agencija za zastupanje u osiguranju, Zagreb, Kraljevićeva 13, dužna je najkasnije osam dana prije početka poslovanja na stanicama za tehnički pregled vozila iz točke I. ovog rješenja, Hrvatskoj agenciji za nadzor financijskih usluga dostaviti obavijest o početku poslovanja.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-38/2

Urbroj: 326-112-09-3

Zagreb, 19. ožujka 2009.

Član Uprave
Ivo Šulenta, v. r.

Rješenje, NN 37/2009-825
## Rješenje kojim se odobrava Statut i Informativni prospekt Zatvorenog dobrovoljnog mirovinskog fonda Novinar, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb

### NN 37/2009 (25.3.2009.), Rješenje kojim se odobrava Statut i Informativni prospekt Zatvorenog dobrovoljnog mirovinskog fonda Novinar, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb

37 25.03.2009 Rješenje kojim se odobrava Statut i Informativni prospekt Zatvorenog dobrovoljnog mirovinskog fonda Novinar, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

826

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 39. stavak 2. i članka 107. stavak 3. Zakona o obveznim i dobrovoljnim mirovinskim fondovima (»Narodne novine«, broj 49/99, 63/00, 103/03, 177/04 i 71/07) i članka 8. Pravilnika o informativnom prospektu zatvorenog mirovinskog fonda (»Narodne novine«, broj 106/07), Hrvatska agencija za nadzor financijskih usluga, odlučujući o zahtjevu Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb, Magazinska 69, u predmetu odobrenja Statuta i Informativnog prospekta Zatvorenog dobrovoljnog mirovinskog fonda Novinar temeljem odluke Uprave na sjednici održanoj 19. ožujka 2009. donosi

RJEŠENJE

1. Odobrava se Statut Zatvorenog dobrovoljnog mirovinskog fonda Novinar, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb, Magazinska 69

2. Odobrava se Informativni prospekt Zatvorenog dobrovoljnog mirovinskog fonda Novinar, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb, Magazinska 69.

3. Izreka ovog Rješenja objavit će se u »Narodnim novinama«.

Klasa: UP/I-140-01/08-33/18

Urbroj: 326-113-09-8

Zagreb, 19. ožujka 2009.

Član Uprave
Ivo Šulenta, v. r.

Rješenje, NN 37/2009-826
## Zakon o izmjenama Zakona o prostornom uređenju i gradnji

### NN 38/2009 (27.3.2009.), Zakon o izmjenama Zakona o prostornom uređenju i gradnji

38 27.03.2009 Zakon o izmjenama Zakona o prostornom uređenju i gradnji

HRVATSKI SABOR

832

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROSTORNOM UREĐENJU I GRADNJI

Proglašavam Zakon o izmjenama Zakona o prostornom uređenju i gradnji, kojega je Hrvatski sabor donio na sjednici 20. ožujka 2009. godine.

Klasa: 011-01/09-01/37

Urbroj: 71-05-03/1-09-2

Zagreb, 24. ožujka 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA ZAKONA O PROSTORNOM UREĐENJU I GRADNJI

Članak 1.

U Zakonu o prostornom uređenju i gradnji (»Narodne novine«, br. 76/07.) u članku 29. stavku 2. riječi: »županijsko, odnosno Gradsko poglavarstvo« zamjenjuju se riječima: »župan, odnosno gradonačelnik Grada Zagreba«.

Članak 2.

U članku 38. stavku 1. riječi: »županijsko poglavarstvo« zamjenjuju se riječju: »župan«.

U stavku 2. riječi: »županijsko poglavarstvo« zamjenjuju se riječju: »župan«.

U stavku 5. riječi: »gradsko poglavarstvo« zamjenjuju se riječju: »gradonačelnik«.

Članak 3.

U članku 95. stavku 1. riječi: »poglavarstvo jedinice lokalne samouprave, odnosno Grada Zagreba« zamjenjuju se riječima: »župan, gradonačelnik, odnosno načelnik općine«.

Članak 4.

U članku 108. stavku 6. brojka: »1.« zamjenjuje se brojkama: »4. i 5.«, a riječi: »poglavarstvo županije, odnosno velikog grada« zamjenjuju se riječima: »župan, odnosno gradonačelnik velikog grada«.

Članak 5.

U članku 345. riječi: »obavlja poglavarstvo jedinice lokalne samouprave na svom području« zamjenjuju se riječima: »obavljaju općinski načelnici, gradonačelnici i gradonačelnik Grada Zagreba.«

Članak 6.

Ovaj Zakon objavit će se u »Narodnim novinama«, a stupa na snagu na dan stupanja na snagu odluke o raspisivanju prvih sljedećih općih i redovitih izbora članova općinskih i gradskih vijeća, županijskih skupština i Gradske skupštine Grada Zagreba te općinskih načelnika, gradonačelnika, župana i gradonačelnika Grada Zagreba, a dosadašnja općinska, gradska i županijska poglavarstva nastavljaju s radom do stupanja na dužnost općinskog načelnika, gradonačelnika i župana izabranih na neposrednim izborima.

Klasa: 350-01/09-01/01

Zagreb, 20. ožujka 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 38/2009-832
## Zakon o izmjenama Zakona o komunalnom gospodarstvu

### NN 38/2009 (27.3.2009.), Zakon o izmjenama Zakona o komunalnom gospodarstvu

38 27.03.2009 Zakon o izmjenama Zakona o komunalnom gospodarstvu

HRVATSKI SABOR

833

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O KOMUNALNOM GOSPODARSTVU

Proglašavam Zakon o izmjenama Zakona o komunalnom gospodarstvu, kojega je Hrvatski sabor donio na sjednici 20. ožujka 2009. godine.

Klasa: 011-01/09-01/38

Urbroj: 71-05-03/1-09-2

Zagreb, 24. ožujka 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA ZAKONA O KOMUNALNOM GOSPODARSTVU

Članak 1.

U Zakonu o komunalnom gospodarstvu (»Narodne novine«, br. 36/95., 109/95. – Uredba, 70/97., 128/99., 57/00., 129/00., 59/01., 26/03. – pročišćeni tekst, 82/04., 110/04. – Uredba i 178/04.) u članku 8. stavku 4. riječ: »poglavarstva« zamjenjuje se riječima: »izvršna tijela«.

Članak 2.

U članku 10. stavku 2. riječ: »poglavarstvo« zamjenjuje se riječima: »općinski načelnik, gradonačelnik i gradonačelnik Grada Zagreba«.

U stavku 3. riječ: »poglavarstvu« zamjenjuje se riječima: »općinskom načelniku, gradonačelniku i gradonačelniku Grada Zagreba«.

U stavku 4. riječ: »poglavarstva« zamjenjuje se riječima: »općinskog načelnika, gradonačelnika i gradonačelnika Grada Zagreba«.

Članak 3.

U članku 11. stavku 3. riječ: »poglavarstvo« zamjenjuje se riječima: »izvršno tijelo«.

Članak 4.

U članku 13. stavku 1. riječ: »poglavarstvo« zamjenjuje se riječima: »izvršno tijelo«.

Članak 5.

U članku 15. stavku 3. riječ: »poglavarstvo« zamjenjuje se riječima: »izvršno tijelo«.

U stavku 5. riječ: »poglavarstvo« zamjenjuje se riječima: »izvršno tijelo«.

Članak 6.

U članku 21. stavku 1. riječ: »poglavarstva« zamjenjuje se riječima: »općinskog načelnika, gradonačelnika i gradonačelnika Grada Zagreba«.

U stavku 2. riječ: »poglavarstvo« zamjenjuje se riječima: »općinski načelnik, gradonačelnik i gradonačelnik Grada Zagreba«.

U stavku 3. riječ: »poglavarstvo« zamjenjuje se riječima: »općinski načelnik, gradonačelnik i gradonačelnik Grada Zagreba«.

U stavku 4. riječ: »poglavarstva« zamjenjuje se riječima: »općinskog načelnika, gradonačelnika i gradonačelnika Grada Zagreba«.

Članak 7.

U članku 28. stavku 4. riječ: »poglavarstvo« zamjenjuje se riječima: »izvršno tijelo«.

Članak 8.

U članku 30. stavku 5. riječ: »poglavarstvo« zamjenjuje se riječima: »izvršno tijelo«.

Članak 9.

Ovaj Zakon objavit će se u »Narodnim novinama«, a stupa na snagu na dan stupanja na snagu odluke o raspisivanju prvih sljedećih općih i redovitih izbora članova općinskih i gradskih vijeća, županijskih skupština i Gradske skupštine Grada Zagreba te općinskih načelnika, gradonačelnika, župana i gradonačelnika Grada Zagreba, a dosadašnja općinska, gradska i županijska poglavarstva nastavljaju s radom do stupanja na dužnost općinskog načelnika, gradonačelnika i župana izabranih na neposrednim izborima.

Klasa: 363-02/09-01/01

Zagreb, 20. ožujka 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 38/2009-833
## Zakon o izmjeni Zakona o društveno poticanoj stanogradnji

### NN 38/2009 (27.3.2009.), Zakon o izmjeni Zakona o društveno poticanoj stanogradnji

38 27.03.2009 Zakon o izmjeni Zakona o društveno poticanoj stanogradnji

HRVATSKI SABOR

834

Na teme ju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O DRUŠTVENO POTICANOJ STANOGRADNJI

Proglašavam Zakon o izmjeni Zakona o društveno poticanoj stanogradnji, kojega je Hrvatski sabor donio na sjednici 20. ožujka 2009. godine.

Klasa: 011-01/09-01/39

Urbroj: 71-05-03/1-09-2

Zagreb, 24. ožujka 2009.

Predsjednik
Republike Hrvatske
Stjepan Mesić, v. r.

ZAKON

O IZMJENI ZAKONA O DRUŠTVENO POTICANOJ STANOGRADNJI

Članak 1.

U Zakonu o društveno poticanoj stanogradnji (»Narodne novine«, br. 109/01., 82/04. i 76/07.) u članku 23. stavku 3. riječ: »poglavarstvo« zamjenjuje se riječima: »izvršno tijelo«.

Članak 2.

Ovaj Zakon objavit će se u »Narodnim novinama«, a stupa na snagu na dan stupanja na snagu odluke o raspisivanju prvih sljedećih općih i redovitih izbora članova općinskih i gradskih vijeća, županijskih skupština i Gradske skupštine Grada Zagreba te općinskih načelnika, gradonačelnika, župana i gradonačelnika Grada Zagreba, a dosadašnja općinska, gradska i županijska poglavarstva nastavljaju s radom do stupanja na dužnost općinskog načelnika, gradonačelnika i župana izabranih na neposrednim izborima.

Klasa: 370-01/09-01/02

Zagreb, 20. ožujka 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 38/2009-834
## Zakon o izmjenama Zakona o obnovi i razvoju Grada Vukovara

### NN 38/2009 (27.3.2009.), Zakon o izmjenama Zakona o obnovi i razvoju Grada Vukovara

38 27.03.2009 Zakon o izmjenama Zakona o obnovi i razvoju Grada Vukovara

HRVATSKI SABOR

835

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O OBNOVI I RAZVOJU GRADA VUKOVARA

Proglašavam Zakon o izmjenama Zakona o obnovi i razvoju Grada Vukovara, kojega je Hrvatski sabor donio na sjednici 20. ožujka 2009. godine.

Klasa: 011-01/09-01/40

Urbroj: 71-05-03/1-09-2

Zagreb, 24. ožujka 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA ZAKONA O OBNOVI I RAZVOJU GRADA VUKOVARA

Članak 1.

U Zakonu o obnovi i razvoju Grada Vukovara (»Narodne novine«, br. 44/01. i 90/05.) u članku 29. riječi: »Zakonu o područjima od posebne državne skrbi (»Narodne novine«, br. 44/96., 57/96., 124/97. i 73/00.)« zamjenjuju se riječima: »Zakonu o područjima posebne državne skrbi (»Narodne novine«, br. 86/08.)«.

Članak 2.

U članku 30. stavku 2. riječi: »Gradskog poglavarstva« zamjenjuju se riječima: »gradonačelnika«.

Članak 3.

Ovaj Zakon objavit će se u »Narodnim novinama«, a stupa na snagu na dan stupanja na snagu odluke o raspisivanju prvih sljedećih općinskih i redovitih izbora članova općinskih i gradskih vijeća, županijskih skupština i Gradske skupštine Grada Zagreba te općinskih načelnika, gradonačelnika, župana i gradonačelnika Grada Zagreba, a dosadašnja općinska, gradska i županijska poglavarstva nastavljaju s radom do stupanja na dužnost općinskog načelnika, gradonačelnika i župana izabranih na neposrednim izborima.

Klasa: 304-03/09-01/01

Zagreb, 20. ožujka 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 38/2009-835